recursal/SuperWikiNEXT-32B huggingface dataset:
**Joseph Little Bristow** (født 22. juli 1861, død 14. juli 1944) var en amerikansk, republikansk politiker fra Kansas.

Han ble født utenfor Hazel Green i Kentucky og flyttet til Kansas da han var 12 år. Han ble uteksaminert fra Baker University da han var 25. 

Han redigerte diverse aviser i Salina i Kansas før han tjenestegjorde som privatsekretær for guvernør Edmund Morrill. Han var også president William McKinleys fjerde assisterende postmaster general. 

Bristow ble valgt inn i USAs senat i 1908 og satt fra 1909 til 1915. Bristow er kanskje mest kjent for å provosere frem en sarkastisk kommentar fra visepresident Thomas R. Marshall. En dag Bristow holdt en tale i senatet om «hva dette landet trenger», hvisket Marshall høyt nok til at de fleste i kammeret kunne høre det, «Hva dette landet virkelig trenger er en god fem-cent sigar.»[]

Bristow kjempet for direkte valg av senatorer, som, inntil innføringen av Seventeenth Amendment i 1912, ble valgt av (eller utpekt ved prosesser etablert av) delstatsforsamlingene.

Bristow er også kjent for å ha gitt Dwight D. Eisenhower sin anbefaling til United States Military Academy.[]

Bristow ble ikke gjenvalgt i 1914. Han tilbrakte resten av sitt liv på sin gård i Virginia, Ossian Hall. Da han døde i 1944, ble kroppen returnert til og begravet i Kansas ved siden av kona Margaret på Salina's Gypsum Hill Cemetery.

Referanser
----------

1. 1 2   Find a Grave, oppført som Joseph Little Bristow, Find a Grave 6635485, besøkt 9. oktober 2017[Hentet fra Wikidata]
2. 1 2   Social Networks and Archival Context, SNAC Ark-ID w68d0xvt, besøkt 9. oktober 2017[Hentet fra Wikidata]
3. ↑  *Explicit and Authentic acts amending the Constitution*, David E. Kyvig. s 210-213.

Eksterne lenker
---------------

* (en) Joseph L. Bristow – kategori av bilder, video eller lyd på Commons Rediger på Wikidata
* (en) Joseph L. Bristow hos Amerikas forente staters kongress' biografiske kartotek Rediger på Wikidata

* (en) Joseph L. Bristow hos American National Biography Rediger på Wikidata

| * v
* d
* r
Amerikanske senatorer fra Kansas |
| --- |
| Klasse 2 | 
* Lane
* Ross
* Caldwell
* Crozier
* Harvey
* Plumb
* Perkins
* Martin
* Baker
* Burton
* Benson
* Curtis
* Thompson
* Capper
* Schoeppel
* Pearson
* Kassebaum
* Roberts
* Marshall

 | USAs senat |
| Klasse 3 | 
* Pomeroy
* Ingalls
* Peffer
* Harris
* Long
* Bristow
* Curtis
* Allen
* McGill
* Reed
* Darby
* Carlson
* Dole
* Frahm
* Brownback
* Moran

 |

|  |  |
| --- | --- |
| Oppslagsverk/autoritetsdata | Geni **·** VIAF **·** LCCN **·** ISNI **·** SUDOC **·** US Congress
 |
**Saint George Parish** er et av seks tradisjonelle distrikter på Grenada i Karibia. Det er det mest folkerike distriktet og landets nest største distrikt i areal. Hovedstaden St. George's ligger i distriktet.

Franskmennene kalte området Basseterre, fordi området ligger i le for vinden på vestsiden av Grenada. Distriktet fikk navnet Saint George i 1764, da Storbritannia tok kontroll over Grenada fra Frankrike. Det er oppkalt etter Englands skytshelgen.

Med 67 km² er Saint George Grenadas nest største distrikt i utstrekning. Det er gode havneforhold på denne siden av øya, med dypvannshavn. Området ble derfor tidligst utviklet, først av franskmennene, deretter av britene. Distriktet ble dermed det økonomisk ledende på Grenada. Sørkysten er tørr og har strender, noe som har gjort at turistnæringen er etablert her.

Distriktet hadde 38 251 innbyggere ved folketellingen i 2011. Av disse bodde 3 133 i byen St. George's og 35 118 i distriktet ellers.

Referanser
----------

1. 1 2 3  Martin, John Angus: «St. George», i *A–Z of Grenada Heritage*, Oxford: Macmillan Caribbean, 2007, s. 217.
2. ↑  *Total Population count by Parish 2011*, Central Statistics Office.

| * v
* d
* r
Grenadas parishes |
| --- |
| Carriacou og Petite Martinique\* **·** Saint Andrew **·** Saint David **·** Saint George **·**  Saint John **·** Saint Mark **·** Saint Patrick\* avhengig område | Grenadas flagg |
| ISO 3166-2:GD |

|  |  |
| --- | --- |
| Oppslagsverk/autoritetsdata | GeoNames
 |
**Navi Mumbai** (marathi: नवी मुंबई, IAST: Navi Muṃbaī, norsk: *Nye Mumbai*) er en by på vestkysten av den indiske delstaten Maharashtra. Den ble utviklet i 1972 som en tvillingby til Mumbai, og er en av de største planlagte byene i verden, med et samlet areal på 344 km² og 163 km² under domsmyndighet av Navi Mumbai Municipal Corporation (NMMC). Navi Mumbai ligger på fastlandet på den østre kysten av Thanebukten. Byens grenser strekker seg fra Airoli i nærheten av Thane i nord og Uran i sør. Navi Mumbais fullstendige byggeområde strekker seg utenfor dagens bygrense, blant annet inn i distriktet Raigad. Byens lengde er nesten den samme som Mumbais. 

Vashibroen og Airolibroen forbinder Navi Mumbai til Mumbai. En ny forbindelse mellom Nerul og Uran er under konstruksjon. De mest kystnære og utviklede delene av Navi Mumbai er Vashi og Nerul. Som en følge av dette er Vashi kjent som kongen av Navi Mumbai mens Nerul blir sett på som dronningen av byen. seaboarded folketellingen i 2001 hadde byen en samlet befolkning på 703 947, men i 2007 ble befolkningstallet beregnet til ca. 2 100 000. Av de 2,1 millioner innbyggerne bor omtrent 600 000 i Nerul og ca. 400 000 i Vashi. Resten holder til i Belapur, Kharghar, Koparkhairne og omkringliggende områder. 

Navi Mumbai er en del av Mumbai konurbasjon (Mumbai Conurbation). NMMC er også rangert blant de rikeste sammenslutningene i Asia. Navi Mumbai er den eneste indiske byen som vil få omtale i National Geographic Channels *Super Cities of the World*.

Referanser
----------

1. ↑  nmmconline.com: "Land Usage" Arkivert 1. november 2009 hos Wayback Machine.
2. ↑  The maker of modern cities  Arkivert 27. mars 2009 hos Wayback Machine.

|  |  |
| --- | --- |
| Oppslagsverk/autoritetsdata | GND **·** GeoNames
 |
**Panke** er en sideelv til Spree og renner gjennom Brandenburg og Berlin i Tyskland. Elven er den tredje største i Berlin.

Elvens navn har gitt opphav til navnene til kommunen Panketal i Brandenburg og til bydelen Pankow og ortsteilen Pankow i Berlin.

Geografi
--------

Panke har sin kilde i boligområdet Pankeborn (52°41′13,938″N 13°36′24,880″Ø) nordøst for byen Bernau i Landkreis Barnim, Brandenburg. Videre innenfor landkreis Barnim går elvens løp gjennom kommunen Panketal før den når grensen til Berlin.

Over grensen til Berlin går elven inn i bydelen Pankow og innenfor denne ortsteilene Buch, Karow, Blankenburg, Französisch Buchholz, Niederschönhausen og endelig ortsteilen Pankow. 

Fra bydelen Pankow går elven inn i bydelen Mitte og først ortsteilen Gesundbrunnen, like ved grensen til orsteilen Reinickendorf. I Wedding deler elven seg i den regulerte *Nordpanke* som renner ut i Spree ved Nordhafen ved 52°32′10,018″N 13°21′58,162″Ø. Pankes opprinnelige nedre løp kalles *Sørpanke (Südpanke)* og fortsetter videre inn i ortsteilen Mitte til den munner ut i Spree under gaten Schiffartsdamm ved teatret Berliner Ensemble ved 52°31′18″N 13°23′12″Ø. 

* Kilden ved PankebornKilden ved Pankeborn
* Elvens opprinnelige utløp ved Theater am SchiffbauerdammElvens opprinnelige utløp ved Theater am Schiffbauerdamm
* Det omregulerte utløpet i NordhafenDet omregulerte utløpet i Nordhafen

Eksterne lenker
---------------

* *Artikkelen har ingen egenskaper for offisielle lenker i Wikidata*

Portal: Tyskland

|  |  |
| --- | --- |
| Oppslagsverk/autoritetsdata | VIAF **·** GND **·** GeoNames
 |
Saab 900 kombi
Peugeot 508 SW
**Kombicoupé** (*kombi*) er en bil med 3 eller 5 dører. Den tredje (eller femte) døren er en stor, topphengslet bakdør med bakruten som en integrert del og som åpnes inn til et bagasjerom som normalt har noe større kapasitet enn en sedan, men gjerne noe mindre enn en tilsvarende stasjonsvogn. På engelsk kalles den gjerne liftback eller hatchback. 

Biltypen er utviklet for å gi større fleksibilitet enn sedaner samtidig som karosseriformen har bedre aerodynamiske egenskaper enn sedanen og stasjonsvognen. En kombicoupé har gjerne mer sportslige og elegante linjer enn en stasjonsvogn. Delte, sammenleggbare bakseter er etter hvert blitt vanlig i kombimodeller.

Renault 16 som kom i 1965 var den første kombicoupéen, mens Toyota Corolla (E-55) som kom i 1974 samtidig som VW Golf var blant de tidlige kombicoupéer som oppnådde et større volum i flere markeder internasjonalt. 

Modellbetegnelsen kombicoupé ble skapt av Saab, som lanserte en Saab 900 med tre dører og modellbetegnelsen «Combi coupé» i 1974.
**Romell Broom**(født 4. juni 1956 i Muskegon i Michigan i USA, død 28. desember 2020 i Columbus i Ohio) var en amerikansk mann dømt for mord, kidnapping og voldtekt.

Han ble dømt i 1984 for å ha bortført og drept den 14-årige Tryna Middleton som gikk hjemover etter en fotballkamp i East Cleveland i Ohio.

I 2003 gikk Broom med på et tilbud fra staten Ohio om DNA-test for å prøve å bevise sin uskyld. Men resultatene viste at han var den skyldige. Broom hadde også blitt dømt for ran, og for fire kidnappinger av guttebarn. Han var også dømt for voldtekt av et pikebarn.

Han skulle henrettes ved giftinjeksjon i 2009, men overlevde prosedyren.

Den 29. mai 2017 fastsatte Høyesterett for delstaten Ohio en ny henrettelsesdatoen til 17. juni 2020. Hans henrettelse ble senere forskjøvet til 2022.

Broom døde i 2020, i en alder av 64 år, av covid-19.

Referanser
----------

1. ↑  «Seven on death row had DNA test». Enquirer.com. 3. juli 2003. Besøkt 29. mars 2011.
2. ↑  «Offender Details». Drc.state.oh.us. Arkivert fra originalen 19. oktober 2013. Besøkt 29. mars 2011.  «Arkivert kopi». Arkivert fra originalen 19. oktober 2013. Besøkt 1. januar 2021.
3. ↑  «Court schedules 2nd execution attempt for Ohio killer». *The Associated Press*. The Morning Journal. 19. mai 2017. Besøkt 29. desember 2017.
4. ↑  «Inmate who survived execution attempt dies; COVID suspected». AP. 29. desember 2020. Besøkt 29. desember 2020.

Eksterne lenker
---------------

* Broom's entry on the Ohio Department of Rehabilitation and Correction
* Romell Broom: a different man Arkivert 2. januar 2010 hos Wayback Machine.
Idyllisk scene fra elven Tuojiangs vei gjennom Fenghuang fylke

**Fenghuang** (kinesisk: 凤凰县; pinyin: *Fènghuáng Xiàn*) er et fylke i det autonome prefekturet Xiangxi i provinsen Hunan i Folkerepublikken Kina.

Befolkningen var på 365 694 innbyggere i 1999.

Beskrivelse
-----------

I den vakkert beliggende og uvanlig godt bevarte gamlebyen finner man arkitektoniske perler fra Ming-dynastiets og Qingdynastiets tid, især i miao-stil. Den ny-zealandske forfatteren Rewi Alley (1897-1987) hevdet at den var den vakreste småby i hele Kina. Byen er også kjent som forfatteren Shen Congwens hjembygd, og herfra hentet han ofte motiver til sitt forfatterskap.

Fylket har en etnisk blandet befolkning, og her lever mange skikker og håndsverkstradisjoner fra minoritetsfolkene videre. Over halvparten av befolkningen tilhører miao- og tujiafolkene. 

Fylket var et av sentrene for det mislykkede Miaoopprøret mot mandsjustyret, et opprør som favnet mange minoritetsfolk som medførte en sterk spredning over hele Kina, og utenlands, av flyktende miao-folk og andre. Byen æres i miao-folkets tradisjoner og begravelsesritualer.

Kulturminner
------------

Fenghuang fylkes gamle festningsverker (*Fenghuang guchengbao*, 凤凰古城堡) – som også omfatter den gamle befestede småbyen Huangsiqiao (黄丝桥古城), den gamle festningen Shujiatang (舒家塘古堡寨), deler av den store sørkinesiske mur og andre festningsbyer og forsvarsanlegg – ble i 2006 oppført på listen over kulturminner i Folkerepublikken Kina.

Samferdsel
----------

Kinas riksvei 209 løper gjennom området. Den begynner i Hohhot i Indre Mongolia, krysser gjennom provinsene Shanxi, Henan, Hubei, Hunan og ender opp i havnebyen Beihai i Guangxi.

Billedgalleri
-------------

* Morgengry ved elvenMorgengry ved elven
* MorgenstundMorgenstund
* Wangmingpagoden*Wangming*pagoden
* Wangmingpagoden*Wangming*pagoden
* Wangmingpagoden*Wangming*pagoden
* Utsyn over gamlebyenUtsyn over gamlebyen
* Gamle bygningerGamle bygninger
* MarkedssceneMarkedsscene
* Fylkesregjeringens husFylkesregjeringens hus
* Hongqiao, en bro i Fenghuang*Hongqiao*, en bro i Fenghuang
* Samme broSamme bro
* En dør i byenEn dør i byen
* En annen husdørEn annen husdør
* Shen Congwens gravShen Congwens grav

Referanser
----------

1. ↑  National Population Statistics Materials by County and City – 1999 Period, *i* China County & City Population 1999, Harvard China Historical GIS

Eksterne lenker
---------------

* Offisielt nettsted Rediger på Wikidata

* (en) Fenghuang County – kategori av bilder, video eller lyd på Commons Rediger på Wikidata
* Die Stadt des Phönix in Hunan
* Fenghuang Huangsiqiao Old City

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames
 |
Rombens diagonaler (D1 og D2) står alltid vinkelrett på hverandre.
En **rombe** er en sammenhengende plan geometrisk figur som består av fire like lange linjestykker, der hvert linjestykke har en motstående parallell side. 
Noen definerer også rombe ved å kreve at vinklene ikke skal være rette. Dersom figuren har fire rette vinkler, så er den et kvadrat. 

Alle romber er parallellogrammer. Et parallellogram er en rombe hvis, og bare hvis, de to diagonalene står vinkelrett på hverandre.

Etymologi
---------

Ordet «rombe» kommer fra gresk ῥόμβος (*rhombos*), som betyr noe som snurrer, som stammer fra verbet ρέμβω (*rhembō*), som igjen betyr «å snu seg rundt og rundt». 
«Rhombos» var det greske navnet på et primitivt lydinstrument som på norsk kalles en hurre eller en brumme: en flat skive festet i en snor. Instrumentet lager en surrende lyd når det svinges i luften. Antagelig er ordet blitt overført på den geometriske figuren, fordi den flate skiven brukt i instrumentet ofte hadde en rombefasong.

Historisk bruk av ordet
-----------------------

Ordet rombe om en plan geometrisk figur ble brukt både av Evklid og Arkimedes. I tolkingen til Thomas Heath brukte Evklid begrepet om en figur der ikke alle fire sidene var like lange og der vinklene ikke var nitti grader. Arkimedes brukte også et uttrykk «den romlige figuren rombe» for to rette og runde kjegler som deler en felles grunnflate.

Se også
-------

* Firkant
* Kvadrat
* Likesidet trekant
* Parallellogram
* Rektangel
* Trapes

Referanser
----------

1. ↑  E.J.Borowski, J.M.Borwein (1989). *Dictionary of mathematics*. Glasgow: Collins. s. 508. ISBN 0-00-434347-6.
2. ↑  ῥόμβος, Henry George Liddell, Robert Scott, *Et gresk-engelsk leksikon*, på Perseus
3. ↑  ρέμβω, Henry George Liddell, Robert Scott, *Et gresk-engelsk leksikon*, på Perseus
4. ↑  Steven Schwartzman (1994). *The words of mathematics. An etymological dictionary of mathematical terms used in English*. Washington, DC: The Mathematical Association of America. s. 189. ISBN 0-88385-511-9.
5. ↑  «Rombens opprinnelse». Arkivert fra originalen 2. april 2015. Besøkt 26. august 2012.

| * v
* d
* r
Polygoner |
| --- |
| Trekanter | Rettvinklet **·** Likesidet **·** Likebeint |
| Firkanter | Kvadrat **·** Rektangel **·** Rombe **·** Parallellogram **·** Trapes **·** Drage |
| Regulære former | Trekant • Firkant • Pentagon • Heksagon • Heptagon • Oktogon • Enneagon • Dekagon • Hendekagon • Dodekagon • Triskaidekagon • Tetradekagon • Pentadekagon • Heksadekagon • Heptadekagon • Oktadekagon • Enneadekagon • Icosagon • Chiliagon • Myriagon  |
| Stjerneformer | Pentagram **·** Heksagram |
| Mål | Lengde **·** Bredde **·** Grunnlinje **·** Høyde **·** Diagonal **·** Areal **·** Omkrets |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** MathWorld **·** GND
 |
Fengdu i Chongqing
**Fengdu** (kinesisk: 丰都县; pinyin:  *Fēngdū Xiàn*) er et fylke i byprovinsen Chongqing i Folkerepublikken Kina.

I 1999 hadde fylket et folketall på 770 910 innbyggere, og 790 000 i 2004.

Hovedbyen i fylket, byen Fengdu, ble flyttet opp i fjellsiden i forbindelse med oppdemmingen av Yangtzefloden i 2007, som følge av konstruksjonen av De tre kløfters demning. Rundt 100.000 innbyggere er flyttet fra den etterhvert helt oversvømte byen og til nye Fengdu.

I den nye byen oppe i høyden, ikke neddemmet, er det 75 buddhistiske og daoistiske tempelanlegg, hvorav de eldste går tilbake til Handynastiets tider. De fleste er på Mingfjellet.

Kulturminner
------------

Det paleolittiske Gaojiazhen-funnstedet (*Gaojiazhen yizhi*, 高家镇遗址) ble i 2001 oppført på Folkerepublikken Kinas liste over kulturminner.

Referanser
----------

1. ↑  National Population Statistics Materials by County and City – 1999 Period, *i* China County & City Population 1999, Harvard China Historical GIS
2. ↑  Beskrivelse (Phoer.net) Arkivert 20. november 2008 hos Wayback Machine.

Eksterne lenker
---------------

* Hjemmeside Arkivert 14. august 2018 hos Wayback Machine.

|  |  |
| --- | --- |
| Oppslagsverk/autoritetsdata | GeoNames
 |
**Skogviftefly** (*Zanclognatha lunalis*) er en sommerfugl som tilhører vifteflyene.. Den er funnet spredt nord til Sogn og Fjordane i Norge.

Utseende
--------

Et middelsstort (vingespenn 26 – 31 mm), lyst brunlig nattfly. Arten er litt kraftigere bygd enn andre norske viftefly men likevel temmelig spinkel. Labialpalpene er litt lengre enn resten av hodet og stikker fram som et nebb. Hannen har en kuleformet utvidelse ca. 1/3 ut på antennen og en stor vifte av lange hår på frambeinet. Vingene er lyst brungrå, **forvingen** har tre brune tverrlinjer og en oval, brun flekk litt foran midten. De to innerste tverrlinjene er omtrent parallelle, sterkt krummet i den framre delen, og avgrenser et bredt midtfelt. Den ytterste tverrlinjen er bredere og nesten rett. Arten ligner på gråbrunt viftefly (*Zanclognatha tarsipennalis*), men har mørkere vinger og et mer tydelig midtmerke i forvingen. **Bakvingen** er grågul med to brune, ofte utydelige, tverrbånd.

Levevis
-------

Den forekommer i åpen løv- og blandingsskog. Larvene lever på visne blader av ulike trær og urter. De voksne sommerfuglene flyr om natten i juli – august.

Utbredelse
----------

Arten er utbredt i Nord- og Mellom-Europa, videre østover til Korea og Japan. I Norge er den lokal og sjelden i den sørligste landsdelen fra Østfold til Rogaland, dessuten er den funnet i Lærdal i Sogn.

Kilder
------

* Aarvik, L. Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Norges sommerfugler – Skogviftefly [*død lenke*]
* Nettsiden *Svenska Fjärilar*, med bildegalleri:
* *Zanclognatha lunalis* på UK moths:

Eksterne lenker
---------------

* (en) *skogviftefly* i Global Biodiversity Information Facility Rediger på Wikidata

* (no) *skogviftefly* hos Artsdatabanken Rediger på Wikidata

* (sv) *skogviftefly* hos Dyntaxa Rediger på Wikidata

* (en) *skogviftefly* hos Fauna Europaea Rediger på Wikidata

* (en) *skogviftefly* hos NCBI Rediger på Wikidata

* (en) *Kategori:Zanclognatha lunalis* – bilder, video eller lyd på Wikimedia Commons Rediger på Wikidata

* *Zanclognatha lunalis* – detaljert informasjon på Wikispecies Rediger på Wikidata
**Skogsvinerot** (*Stachys sylvatica*) er en flerårig plante av svinerotslekten *(Stachys)* i leppeblomstfamilien *(Lamiaceae)*. Den blir 25-100 cm høy, og er opprett med hjerteformede blad og mørke røde blomster.

Skogsvinerot har en karakteristisk, utstående blomsterkrans som er dypt mørke- eller purpurrød.
Blomst og blader sett ovenfra.
Stengelen er rett oppreist, og tidvis forgreniet, og med mykt hårete stengel. Bladene er hjerteformede og spisst eggrunde, tannete, og med relativt tydelige nervetråder. 

Skogsvinerot blomstrer i juni-august. Blomstene er mørkerøde, med 12-18 mm lang krone som går over i purpurfarge. Undersiden av kronbladene har hvite tegninger. Planten har en ubehagelig lukt.

Utbredelse
----------

Planten trives rundt hager, kulturmark, gårder, skogsveier, på hogstfelt, i løvskog og skogsbryn. 

Skogsvinerot vokser i Finland og Sverige opp til midt i Bottenviken, og i Danmark over hele landet. I Norge går planten langs kysten nord til Troms. Den er sparsom i innlandet og fraværende i høyfjellet – i Gol går den opp til 970 moh.

Eksterne lenker
---------------

* (en) *Skogsvinerot* i Encyclopedia of Life Rediger på Wikidata

* (en) *Skogsvinerot* i Global Biodiversity Information Facility Rediger på Wikidata

* (no) *Skogsvinerot* hos Artsdatabanken Rediger på Wikidata

* (sv) *Skogsvinerot* hos Dyntaxa Rediger på Wikidata

* (en) *Skogsvinerot* hos ITIS Rediger på Wikidata

* (en) *Skogsvinerot* hos NCBI Rediger på Wikidata

* (en) *Skogsvinerot* hos The International Plant Names Index Rediger på Wikidata

* (en) *Skogsvinerot* hos Tropicos Rediger på Wikidata

* (en) *Kategori:Stachys sylvatica* – bilder, video eller lyd på Wikimedia Commons Rediger på Wikidata

* (en) *Stachys sylvatica* – galleri av bilder, video eller lyd på Wikimedia Commons Rediger på Wikidata

* *Stachys sylvatica* – detaljert informasjon på Wikispecies Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon
 |
**Komaroveiner** (latin: *Juniperus komarovii*, syn= *Juniperus glaucescens*, kinesisk 塔枝圆柏 *ta zhi yuan bai*) er en art av bartrær som tilhører einerslekten *Juniperus* i sypressfamilien. Den vokser i tørre sørskråninger sammen med einerarten *Juniperus pingii var. wilsonii*, og med *Picea likiangensis* eller *Quercus aquifolioides* som dekker nordskråningene, på 3 000-4 000 moh i provinsene Qinghai og nordvest i Sichuan i Kina. Den vokser muligens også i Ussuriland i Russland.

Komaroveiner kan bli inntil 20 meter høye, vokser opprett og har ofte bare én stamme med en uregelmessig trekrone. Grenene henger ned. barken er gråbrun eller blekgrå. Nålene sitter ofte i grupper av 3, er skjellaktige og trekantede til oval-trekantede. Nålene blir inntil 4–6 mm lange. Hannblomstene (pollenkongler) er runde eller ovale, og blir 2–3 mm store. Frøkongler er oppreiste, purpur-svarte eller svarte, ovale eller tilnærmet runde. De når en størrelse av 8–12 mm, og bærer kun étt frø hver. Frøet er ovalt og opptil 8 mm stort,

I 1989 ble det rapportert et eksemplar med årringer fra 1559, det vil si cirka 430 år gammelt. Arten har vært hogd til bruk i røkelse i buddhistiske klostre i området.

Referanser
----------

1. ↑  Christopher J. Earle, *Juniperus komarovii*, på Conifers.org.

Eksterne lenker
---------------

* (en) *Komaroveiner* i Encyclopedia of Life Rediger på Wikidata

* (en) *Komaroveiner* i Global Biodiversity Information Facility Rediger på Wikidata

* (en) *Komaroveiner* hos NCBI Rediger på Wikidata

* (en) *Komaroveiner* hos The International Plant Names Index Rediger på Wikidata

* (en) *Komaroveiner* hos Tropicos Rediger på Wikidata

* *Juniperus komarovii* – detaljert informasjon på Wikispecies Rediger på Wikidata
* Conifer Specialist Group – «Juniperus komarovii» fra IUCN Red List.
* Conifers.org – «Juniperus komarovii» beskrivelse.
**Villa Louvigny** er en bygning i Luxembourg by, hovedstaden i Luxembourg. Bygningen var hovedkvarteret til kringkasteren Compagnie Luxembourgeoise de Télédiffusion, forløperen til RTL Group. Radio Luxembourg sendte også herfra. Bygningen ligger i Parc municipal i Ville Haute-kvarteret sentralt i byen.

Historie
--------

Bygningen ble ferdigstilt i 1920 og ble bygget på restene av Louvigny-fortet på den gamle festningen i Luxembourg. Bygningen ble leid ut til kringkastingsselskapet Compagnie Luxembourgeoise de Télédiffusion, og Radio Luxembourg startet sendingene sine her i 1933.

Kringkasteren CLT kjøpte til slutt bygningen i 1937. I 1991 flyttet kanalen til nye kontorer i Kirchberg, mens Luxembourgs filharmoniske orkester ble i bygningen til 2005, da orkesterets nye konsertsal sto ferdig.

Siden år 2000 har Villa Louvigny vært hovedsete til Luxembourgs nasjonale helsedirektorat.

Villa Louvigny var arena for Eurovision Song Contest to ganger: i 1962 og 1966.

Se også
-------

* Radio Luxembourg

Referanser
----------

1. ↑  «RADIONYTT.NO - Hyllest til Radio Lux». *www.radionytt.no*. Besøkt 23. juli 2018.
2. ↑  «History». *www.rtlgroup.com* **(engelsk)**. Besøkt 23. juli 2018.
3. ↑  «National Health Directorate» **(engelsk)**. Besøkt 23. juli 2018.

|
|  |
| Forgjenger :**Palais des FestivalsCannes**

 | **Eurovision Song Contest Arena**1962 | Etterfølger :**BBC Television CentreLondon** |
|
| Forgjenger :**Sala di Concerto della RAINapoli**

 | **Eurovision Song Contest Arena**1966 | Etterfølger :**Großer Festsaal der Wiener Hofburg,Wien** |
Renessansefasade av Jacopo Barozzi da Vignola.
**Villa Giulia** er en renessansevilla in Roma, Italia. Den ble bygd av Pave Julius III, i det som den gang var ytterkanten av byen, i 1550–1555. I dag er det en offentlig eid bygning, og huser det etruskiske museet i Roma.

Villaen ble bygd som en "Villa Suburbana" i et område av Roma som het *Vigna Vecchia*, som lå nær bymuren.

Pave Julius III fikk bygningen designet i av Giacomo Barozzi da Vignola. Nymfebadet og hagen ble designet av Bartolomeo Ammanati, under oppsyn av Giorgio Vasari. Michelangelo arbeidet også med bygningen. Villaen ble etterhvert et påkostet prosjekt, og et flott eksempel på arkitektur innen manierismen. 

Etter Pave Julius’ død konfiskerte hans etterkommer, Pave Paul IV, alle hans eiendommer. Villaen ble delt opp, og hovedbygningen og deler av hagen ble gitt til Camera apostolica. Villaen ble restaurert i 1769 på initiativ fra Pave Klemens XIV.

Eksterne lenker
---------------

* Offisielt nettsted Rediger på Wikidata

* (en) Villa Giulia (Rome) – kategori av bilder, video eller lyd på Commons Rediger på Wikidata

* (en) Museo Nazionale di Villa Giulia – galleri av bilder, video eller lyd på Commons Rediger på Wikidata
* Villa Giulia
* Villa Giulia
* Villa Giulia – plantegning

|  |  |
| --- | --- |
| Oppslagsverk/autoritetsdata | Encyclopædia Britannica **·** GND **·** LCCN **·** GeoNames
 |
**Lee Ha-eun** (født 16. oktober 2003) er en sørkoreansk alpinist, som representerer Gyeongbuk Ski Association. Hun trenes av Hur Seung-wook.

Idrettskarriere
---------------

Lee deltok i sitt første FIS-renn i august 2018, i storslalåm i Coronet Peak på New Zealand, da hun deltok i Newzealandsk mesterskap i alpint 2018. I dette mesterskapet kjørte hun ned til 16.-plass i storslalåmrennet og 33.-plass i slalåmrennet. Hun deltok i ett renn i Australia/New Zealand Cup 2019/20, der hun kom på 12.-plass, og hun kom med det på 36.-plass totalt med 22 poeng.

Hun deltok i alpint under Vinter-OL for ungdom 2020. Der kom hun på 39.-plass i super-G, der Amelie Klopfenstein vant. I den påfølgende komvinasjonsslalåmen kjørte hun ut, og fikk dermed ingen plassering i kombinasjonen. Hun kom på 23.-plass i storslalåm, men kjørte ut i slalåm.

Hun deltok i flere renn under Far East Cup i alpint 2019/20, med en 30.-plass i slalåm som beste enkeltresultat. Hun fikk ingen poeng i Far East Cup denne sesongen. Under Sørkoreansk mesterskap i alpint 2020 i februar fikk hun bronse i slalåm.

Referanser
----------

1. 1 2   www.lausanne2020.sport, besøkt 12. januar 2020[Hentet fra Wikidata]
2. 1 2  FIS - *Haeun Lee - Results*, besøkt 28. mars 2020.
3. ↑  FIS - *Cup Standings - Australia New Zealand Cup 2020*, besøkt 28. mars 2020.
4. ↑  Lausanne 2020 - *Alpine Skiing - Women's Super-G* Arkivert 19. mars 2020 hos Wayback Machine. besøkt 28. mars 2020.
5. ↑  Lausanne 2020 - *Lee Haeun* Arkivert 28. mars 2020 hos Wayback Machine. besøkt 28. mars 2020.
6. ↑  FIS - *Cup Standings - Far East Cup 2020*, besøkt 28. mars 2020.

Eksterne lenker
---------------

* (en) Lee Ha-eun – Olympics.com Rediger på Wikidata

* (en) Lee Ha-eun – Olympedia Rediger på Wikidata

* (en) Lee Ha-eun – FIS (alpint) Rediger på Wikidata

* (en) Lee Ha-eun – TheSports.org Rediger på Wikidata
* (en) Profil hos Vinter-OL for ungdom 2020 Arkivert 28. mars 2020 hos Wayback Machine.
**Villa Klockberga** er en eldre villa på Drottningholmsmalmen nær Drottningholm slott på Lovön i Ekerö kommune utenfor Stockholm. Huset ble bygd om i årene 1966-69 av Peter Celsing for å brukes som privatbolig. Arkitekten valgte å dekke det eldre husets fasade med svarte metallplater. Huset regnes ofte som den første postmoderne bygningen i Sverige. Villaen fungerer fortsatt som privatbolig og bebos av Peter Celsings enke og hennes ektemann bankdirektør Jan Wallander.

Villaen var en av flere kulturhistorisk verdifulle villaer som ble oppført i området på 50- og 60-tallet. I nærheten finnes ytterligere en villa av Peter Celsing, Villa Friis, og Ralph Erskines kombinerte bolig og kontor (se Villa Erskine).

Referanser
----------

1. ↑  Björn Lagerwall (1998). «Jan Wallander: Forskaren som bankdirektör – att utveckla och förändra» (PDF). *Ekonomisk Debatt*. 27 (2): 129. Arkivert fra originalen (PDF) 18. januar 2012. Besøkt 11. april 2017.

Eksterne lenker
---------------

* Bilder av huset

| * v
* d
* r
Bygninger på Drottningholmsmalmen |
| --- |
| Bygninger | Apotekshuset - Hertigarnas stall - Inspektorsbostaden - Kanslihuset - Kavaljershuset - Loviselund - Villa Albion - Villa Axelsberg - Villa Erskine - Villa Friis - Villa Klockberga |
| Annet | Drottningholmsmalmen - Långa raden |
**Villa Marista** er et fengsel i Havanna på Cuba, kjent som et sted der det kubanske nasjonale sikkerhetsbyrået anbringer politiske fanger.

Blant dets innsatte har vært dissidenten Vladimiro Roca og politikeren Jesús Escandell.

Navnet
------

Navnet Villa Marista skyldes at fengselet før den kubanske revolusjon var katolsk gutteskole drevet av maristbrødrene. Den revolusjonære regjeringen eksproprierte skolen og anlegget rundt fra maristene.

Metoder
-------

Journalisten Serge Raffy har beskrevet avhørsmetodene og fangebehandlingen. Fangen er fratatt søvn med et intenst lys som kontinuerlig lyser i cellen. Dermed mister fangene forestillingen om dag og natt og fører til utmattelse. Fangen er ikke noe mer enn «en grønnsak som vi manipulerer». Fangevokterne sier under lange avhør: «Ha tillit til revolusjonen. Ha tillit ... ». Den tidligere fangen Martha Frayde har spesifisert at avhørene holdes flere ganger om dagen når som helst på dagen og natten.

Forfatteren Reinaldo Arenas, som var fengslet i Villa Marista, har i sin beskrivelse av torturmetodene bemerket tilstedeværelsen av sovjetiske offiserer som så ut til å gi ordre til de kubanske fangevokterne.

Elizabeth Burgos indikerte at innenfor Villa Marista praktiserte man såkalt «hvit tortur»-metoder som ikke etterlot spor, og hvis modernitet stammet fra «vitenskapelige fremskritt innen psykologi og fysiologi».

Referanser
----------

1. ↑  «political prisons in Cuba».
2. ↑  «Report on Cuban political prisoners». Amnesty International. Arkivert fra originalen 4. desember 2006. Besøkt 31. august 2007.  «Arkivert kopi». Arkivert fra originalen 4. desember 2006. Besøkt 23. april 2021.
3. ↑  Serge Raffy Mon père, le James Bond de Cuba *L'Obs*,
4. ↑  Martha Frayde *Écoute, Fidel*, 1987, pages 113 à 136
5. ↑  Mal:Harvsp
6. ↑  Elizabeth Burgos Condamner et punir : le système pénitencier cubain 16. januar 2009

Litteratur
----------

* Adolfo Rivero Caro, *Cómo sobrevivir en Villa Marista*
* Antonio José Ponte : *Villa Marista en plata : Arte, politica, nuevas tecnologias*, Éditions Colibri, Madrid.

Eksterne lenker
---------------

* A Visit to Villa Marista, Cuban State Security Headquarters (Video)
**Piperi** er en flåte av stokker tatt fra trær i nordøstlige Brasil og på de franske øyene i Karibia langt mot sørøst.

Piperi i Brasil
---------------

Sørøst for munningen av den store floden Amazonas bodde flere indianerstammer betegnet som tupí langs nådagens brasilianske kyst. For fiske ble flåtefarkoster tatt i bruk ute på Atlanterhavet fra strendene. Flåten ble bygd av fire til fem tykke stokker av balsa bundet sammen med slyngplanter. Fiskeren måtte bruke et flatbladet skaft for å ta seg utover til sjøs på flåten.

Indianernes *piperi*-flåter eksisterte allerede ved portugisernes ankomst på den søramerikanske østkysten ved år 1500, og skulle senere bli til den velkjente flåtetypen jangada.

Piperi i Karibia
----------------

Som enmanns fiskefartøy i de franske koloniene i den sørøstlige delen av Karibia besto den lokale flåten betegnet som *piperi* av seks korte stokker. Den karibiske varianten kan være om lag 1,65 meter lang og 0,7 meter bred.

Litteratur
----------

* *Basil Greenhill*, Aak to Zumbra A Dictionary of the World`s Watercraft 2000 ISBN 0-917376-46-3
Pelorus ombord i HMS *«Belfast»*
En **peileskive** er et apparat som brukes i sjønavigasjon for å måle horisontale vinkler. Apparatet benyttes som et referanseverktøy for å opprettholde et fartøys kurs og det er et «passivt kompass» uten et retningsgivende element. Apparatets engelske betegnelse er *pelorus*, som sies å være er navnet på en los for Hannibal rundt 203 f.Kr.

Gamle instrument
----------------

Harold Gatty har beskrevet bruken av en peileskive som ble brukt av de gamle polynesierne før de brukte kompass. I ekvatoriale farvann står stjernene nesten i samme posisjon under hele året. Denne regulariten forenklet navigasjon for polynesierne ved hjelp av en peileskive, eller «dummy-kompass».

Tidlig navigasjon
-----------------

> Arabs divided the horizon into 32 points. These points were derived from fifteen stars which rose at approximately equally spaced points of the eastern horizon. The setting points of these stars on the western horizon gave them another fifteen points and north and south brought the total to thirty two.  
> 
> These accomplished navigators [Polynesians] had names for one hundred and fifty stars. They knew the point on the horizon where each of these rose, and the time at which it did so. They knew the islands which each passed over.  
> 
> Many of the peoples in the Pacific used the thirty two point dummy compass…I consider this…proof of the Indo-Malayan origin of the Polynesians.
> 
> 

Regnet fra nord til sør, etter deres oppadstigende og nedadgåendeposisjon, er disse stjernene:

Stjernebildene
--------------

| Retning | Stjerne |
| --- | --- |
| **N** | Nordstjernen |
| NbE | Lille bjørn |
| NNE | Store bjørn |
| NEbN | Cassiopeia |
| **NE** | Capella |
| NEbE | Vega |
| ENE | Arcturus |
| EbN | Pleiadene |
| **E** | Altair |
| EbS | Orions belte |
| ESE | Sirius |
| SEbE | Skorpionen |
| **SE** | Antares |
| SEbS | Alfa Centauri |
| SSE | Canopus |
| SbE | Achenar |
| S
  | Sørkorset |

Den riktige plasseringen av disse stjernene er bare omtrentlige i forhold til den teoretiske plassering på kompasset. Over tid, utarbeidelse av peileskiven førte til det moderne kompasset.

Referanser
----------

1. ↑  The American Practical Navigator
2. ↑  Harold Gatty (1958).[*klargjør*]
3. ↑  List comes from Tolmacheva (1980:p. 183), based "with some reservations" on Tibbets (1971: p. 296, n. 133).
**Kjeldahl-metoden** eller **Kjeldahl fordøyelsen** i analytisk kjemi er en metode for kvantitativ bestemmelse av nitrogen i organiske stoffer, pluss nitrogeninnholdet som finnes i de uorganiske forbindelsene ammoniakk og ammonium (NH3/NH4+). Proteiner er det stoffet i maten med mest nitrogen, derfor blir ofte denne metoden benyttet for å bestemme proteinkonsentrasjonen i mat. De fleste proteiner inneholder opp mot 16% nitrogen i forhold til vekt. En annen metode for å undersøke nitrogeninnholdet i mat er ved forbrenning. Uten modifikasjoner vil ikke andre former for uorganisk nitrogen, som for eksempel nitrat, bli inkludert i denne målingen. Denne metoden ble utviklet av Johan Kjeldahl i 1883.

Metoden
-------

Metoden består av oppvarming et stoff med svovelsyre, som spalter det organiske stoffet ved oksidasjon for å frigjøre redusert nitrogen (ammonium sulfat). I dette trinnet vil kaliumsulfat bli lagt til for å øke kokepunkt til mediumet (fra 337 °C til 373 °C). Den kjemiske nedbrytningen av prøven er fullført når den  svært mørke fargen til mediumet har blitt klart og fargeløs.
Løsningen er så destillert med en liten mengde av natriumhydroksid, som konverterer ammoniumsaltet til ammoniakk. Mengden av ammoniakk til stede, og dermed mengden av nitrogen til stede i prøven, er bestemt av titrering. Slutten av kondensator er dyppet i en løsning av borsyre. Ammoniakken reagerer med syren og resten av syre er så titrert med natriumkarbonat løsning ved hjelp av en methyl oransje pH-indikator.

Kjeldahls nedbrytning: {\displaystyle {\ce {Organisk{}C,H,N->[{kokende}][{H\_{2}SO\_{4}}]NH\_{4}^{+}{}+CO2(g)+H2O(g)}}}
Nøytralisering av NH+4: {\displaystyle {\ce {NH\_4+ {}+ OH^- -> NH\_3 (g) + H\_2O}}}
Destilering av NH3 til standard HCl: {\displaystyle {\ce {NH\_3 + H+ ->NH\_4+}}}
Titrering av ureagert HCl med NaOH: {\displaystyle {\ce {H+ + OH^- -> H\_2O}}}

|  |  |
| --- | --- |
|  |  |

Referanser
----------

1. 1 2  1948-, Harris, Daniel C. (2010). «10». *Quantitative chemical analysis* (8th ed utg.). New York: W.H. Freeman and Co. s. 223–224. ISBN 9781429218153. OCLC 540161465. CS1-vedlikehold: Ekstra tekst (link)
2. ↑  Kjeldahl, J. (1883) "Neue Methode zur Bestimmung des Stickstoffs in organischen Körpern" (New method for the determination of nitrogen in organic substances), *Zeitschrift für analytische Chemie*, **22** (1) : 366-383.
3. ↑  Julius B. Cohen *Practical Organic Chemistry* 1910 Link to online text

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica
 |
**Kjeld Kjos** (født 31. juli 1905, død 2. oktober 1983) var en norsk fotballspiller og fotballtrener hos Sportsklubben Brann. Kjos var både midtbane- og forsvarsspiller hos Brann på slutten av 1920-tallet og utover 1930-tallet. 

Han fikk i tilsvarende periode til sammen 24 landskamper for Norges herrelandslag og fikk sin debut i vennskapskampen mot Tyskland den 23. oktober 1927. Hans siste kamp for Norge kom den 5. juli 1936 under nordisk mesterskap mot Sverige. Kjos var opprinnelig en av 22 påmeldte spillere til Norges lag under Sommer-OL 1936, men ble ikke tatt ut i den endelige troppen, som senere ble kalt *Bronselaget*.

I perioden 1951 til 1952 var han hovedtrener i Brann sammen med Bjarne Osland.

Se også
-------

* Liste over norske landslagsspillere i fotball for herrer

Referanser
----------

1. ↑  NRK.no – Branns trenere (Av Tore Sevheim. Publisert 28. mars 2008, besøkt 23. januar 2012)

Eksterne lenker
---------------

* (en) Kjeld Kjos – Olympedia Rediger på Wikidata

* (en) Kjeld Kjos – Transfermarkt Rediger på Wikidata

* (en) Kjeld Kjos – WorldFootball.net Rediger på Wikidata

* (en) Kjeld Kjos – EU-Football.info Rediger på Wikidata

* (no) Kjeld Kjos – Norges Fotballforbund Rediger på Wikidata

|  |  |
| --- | --- |
| Oppslagsverk/autoritetsdata | Geni
 |
**Kristent Interkulturelt Arbeid** (KIA) er en frivillig organisasjon med et diakonale ståsted som jobber for mer flerkulturelt fellesskap, for likeverd, omsorg og vennskap mellom alle mennesker i Norge, uavhengig av kulturbakgrunn, språk eller religion. 

Kristent Interkulturelt Arbeid er den største blant de ni landsdekkende organisasjonene som får støtte av den norske stat til å jobbe på innvandringsfeltet. KIAs hovedkontor er på Internasjonalt Hus i Stavanger, og de jobber i åtte regioner rundt i Norge, med kontorer i Trondheim, Molde, Bergen, Stavanger, Kristiansand og Oslo. 

Organisasjonen arrangerer leksehjelp, multikulturelle gospelkor, fellesmiddager, kulturkafeer, kurs og seminarer, fotballtrening, teaparties, kvinnegrupper, fester, gratis norskundervisning, offentlig godkjent norskundervisning, intgreringsbarnehage, turer og leirer og mye mer. KIA prøver å skape forståelse blant majoritetsnordmenn for asylsøkere, flyktninger og innvandreres situasjon.

Kristent Interkulturelt Arbeid utgir *Interkultura* som er Norges eneste kristne flerkulturelle nyhetsmagasin. Det kommer i fire nummer i året og sendes gratis til private abonnenter. Stoffet omhandler flyktningers historier, fagstoff om flerkulturelle tema, intervjuer, tips og råd og ideer til oppstart av flerkulturelt arbeid, quiz, materiell og artikler til ettertanke.

Eksterne lenker
---------------

* (no) Offisielt nettsted Rediger på Wikidata

* (en) Offisielt nettsted Rediger på Wikidata

* (no) Offisiell blogg Rediger på Wikidata
* (no) Kristent Interkulturelt Arbeid på Facebook Rediger på Wikidata

* (no) Kristent Interkulturelt Arbeid på Instagram Rediger på Wikidata
**Piper Cars** var en britisk produsent av sportsbiler og løpsbiler. Selskapet ble stiftet i 1966 av George Henrotte, en tidligere racerfører, i *Hayes, Bromley*, England før det flyttet til Kent. Selskapet startet produksjon av biler i 1967 i *Wokingham, Berkshire* og fra 1973 også i *South Willingham, Lincolnshire*.

Den første gatemodellen av Piper GT (designet av Tony Hilder), ble presentert i januar 1967, og ble satt i produksjon straks etter som en *kit-car* for hjemmebygging. Bilen hadde motoren plassert foran og bakhjulstrekk, et rørchassis og var utstyrt med hjuloppheng foran fra Triumph Herald og Ford bakaksel. Bilen kunne utstyres med en lang rekke motorer. Problemer med de første eksemplarene som ble produsert sørget for at videre produksjon ble utsatt til året etter, da en drastisk forbedret versjon ble lansert, under navnet *GTT*.

Samtidig ble en midtmotorisert Gruppe 6 løpsmodell, GTR, utviklet, men kun en håndfull eksemplarer ble bygget før dette ble lagt til side på grunn av dødsfallet til selskapet eier, Brian Sherwood, høsten 1969.

To ansatte, Bill Atkinson og Tony Waller, tok over selskapet og ga det navnet Embrook Engineering. Samtidig stoppet de all racingaktivitet, og fokuserte på å forbedre gatemodellene. I 1971 ledet dette til en ny oppgradering, kjent som *Piper P2*, med en rekke oppgraderinger i chassis, karosseri og interiør. Denne modellen forble i produksjon frem til midten av 1970-tallet. Anslag på total produksjon varierer fra rundt 80 til over 100 eksemplarer.

Selskapet som i dag heter **Piper Cams** var et selskap tilknyttet **Piper Cars**.

Eksterne lenker
---------------

* The Piper Club Arkivert 22. juli 2020 hos Wayback Machine.
**Willard John Ikola** (født 28. juli 1932) var en amerikansk ishockeyspiller som deltok i de olympiske vinterleker 1956 i Cortina d'Ampezzo.

Ikola vant en olympisk sølvmedalje i ishockey under vinter-OL 1956 i Cortina d'Ampezzo. Han var målvakt på det amerikanske ishockeylaget som kom på andreplass i turneringen bak Sovjetunionen. Det var ti lag som deltok, etter gruppespillet spilte de seks beste lagen en enkeltserie der alle lagene møttes en gang. USA vant fire kamper og tapte en, 0-4 til Sovjetunionen i sluttspillsserien. Sovjetunionen vant alle fem kampene og vant serien med maksimale ti poeng foran USA med åtte og Canada med seks. OL-turneringen var også det 23. verdensmesterskapet i ishockey.

OL-medaljer
-----------

* 1956 Italias flagg Cortina d'Ampezzo - Sølv Sølv i ishockey USAs flagg USA

VM-medaljer
-----------

* 1956 Italias flagg Cortina d'Ampezzo - Sølv Sølv i ishockey USAs flagg USA

Referanser
----------

1. ↑   Elite Prospects[Hentet fra Wikidata]

Eksterne lenker
---------------

* (en) Willard Ikola – Olympedia Rediger på Wikidata

* (en) Willard Ikola – Sports-Reference (OL-resultater – arkivert) Rediger på Wikidata

* (en) Willard Ikola – Hockeydb.com Rediger på Wikidata

* (en) Willard Ikola – Eliteprospects.com Rediger på Wikidata

|  |  |
| --- | --- |
| Oppslagsverk/autoritetsdata | Geni **·** VIAF **·** LCCN
 |
**Dødningehode­blomsterflue** (*Myathropa florea*) er en stor flue som tilhører familien blomsterfluene. 

Den er blant de vanligste blomsterflueartene i Norge om sommeren. Den finnes over hele landet, også kjent fra Øst-Finnmark. Men den er mest vanlig i Sør-Norge.

Mønster og farger er lett gjenkjennelig, særlig hodeskallen på brystpartiets ryggside. Hos hunnen møtes ikke fasettøynene på toppen av hodet, men de er adskilt av en smal pannestripe.

Utseende
--------

*Myathropa florea* er en stor, lyst gul og svart flue, ca. 15-18 millimeter lang. Forbrystet har et karakteristisk «hodeskallemønster». 

Ansiktet er gult med gyllen hårbekledning. På hodet er det to store, mørke fasettøyne. Hos hannene møtes øynene på toppen av hodet, mens det hos hunnene er en tynn pannestripe mellom fasettøynene. 

Bakkroppen har mønster i gult og svart. Hvert av bakkroppsleddene er mørke i den bakerst halvdelen og gule lengst frem. Langs midten er det en mørkere midtlinje som utvider seg til en mørk flekk i framkanten av hver bakkroppsledd. Scutellum er lyst gulbrunt, og skiller seg lite fra den brunlige ryggsiden. Brystets sider er gule med lange gylne hår. Beina er lyst gule på midten. Lår (femora) og føtter (tarser) mørkt, brunsvart.

Levevis
-------

*Myathropa florea* kan påtreffes i hager og særlig på gress- og blomsterenger. Den besøker blomster eller sitter og soler seg på et blad. De voksne flyr i mai til september.

**Larvene** lever i råtehull i trestammer. Alle fluer gjennomgår en fullstendig forvandling, med et puppestadium mellom stadiet som larve og voksen.

Systematisk inndeling
---------------------

Slekten *Myathropa* omfatter bare en norsk art. 

**Treliste**
* **Fluer** (Brachycera)
	+ **Muscomorpha**
		- **høyerestående fluer** [Cyclorrhapha)
			* **Aschiza**
				+ **blomsterfluer** (Syrphidae)
					- slekt ***Myathropa*** – en norsk art.
						* ***Myathropa florea* (Linnaeus, 1758)**

Litteratur
----------

* Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. *Tvåvingar: Blomflugor. Diptera: Syrphidae: Eristalinae, Microdontinae.* Nationalnyckeln till Sveriges flora och fauna. ArtDatabanken, SLU, Uppsala. CF. 478 sider. ISBN 978-91-88506-70-2
* Thompson, F.C. og Rotheray, G. 1998. Family Syrphidae. I: Papp, L. og Darvas, B. (red): *Contributions to a Manual of Palaearctic Diptera.* 3: 81-139. Science Herald, Budapest.

Eksterne lenker
---------------

* (en) *dødningehodeblomsterflue* i Global Biodiversity Information Facility Rediger på Wikidata

* (no) *dødningehodeblomsterflue* hos Artsdatabanken Rediger på Wikidata

* (sv) *dødningehodeblomsterflue* hos Dyntaxa Rediger på Wikidata

* (en) *dødningehodeblomsterflue* hos Fauna Europaea Rediger på Wikidata

* (en) *dødningehodeblomsterflue* hos NCBI Rediger på Wikidata

* (en) *Kategori:Myathropa florea* – bilder, video eller lyd på Wikimedia Commons Rediger på Wikidata

* (en) *Myathropa florea* – galleri av bilder, video eller lyd på Wikimedia Commons Rediger på Wikidata
**Willard Wadsworth Rice** (født 21. april 1895, død 21. juli 1967 i Massachusetts) var en amerikansk ishockeyspiller som deltok under vinter-OL 1924 i Chamonix.

Rice vant en olympisk sølvmedalje i ishockey under vinter-OL 1924 i Chamonix. Han spilte på det amerikanske laget som kom på andreplass i OL-turneringen bak Canada. De begge transatlantiske lagene dominerte stort, USA vant sine tre kamper i gruppespillet med sammenlagt 52-0; Belgia 19-0, Frankrike 22-0 og Storbritannia 11-0. I semifinalen beseiret de Sverige med 20-0. USA tapte finale mot Canada med 1-6. OL-turneringen i ishockey var også verdensmesterskapet i ishockey. Spillerne på USAs OL-lag var; Clarence John Abel, Herbert Drury, Alphonse Lacroix, John Langley, John Lyons, Justin McCarthy, Willard Rice, Irving Small og Frank Synott.

OL-medaljer
-----------

* 1924 Frankrikes flagg Chamonix - Sølv Sølv i ishockey (USA)

VM-medaljer
-----------

* 1924 Frankrikes flagg Chamonix - Sølv Sølv i ishockey (USA)

Referanser
----------

Eksterne lenker
---------------

* (en) Willard Rice – Olympedia Rediger på Wikidata

* (en) Willard Rice – Sports-Reference (OL-resultater – arkivert) Rediger på Wikidata

* (en) Willard Rice – databaseOlympics.com (arkivert) Rediger på Wikidata

* (en) Willard Rice – Eurohockey.com Rediger på Wikidata

* (en) Willard Rice – Eliteprospects.com Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**Lewis Sound** er et sund på Antarktishalvøya. Det strekker seg fra nordvest til sørøst mellom Lavoisier Island og Krogh Island i nordøst og Watkins Island i sørvest i Biscoe Islands. Det ble kartlagt fra flyfoto tatt av Falkland Islands and Dependencies Aerial Survey Expedition (FIDASE), 1956-57. I forbindelse med at stedet i området hadde fått navn etter pionerer innen forskning på fysiologi i de kalde klimaene, fikk sundet navnet Lewis Passage av United Kingdom Antarctic Place-Names Committee (UK-APC) (1960) etter sir Thomas Lewis (1882–1945), en engelsk fysiolog som forsket på hvordan blodårene i huden reagerer på lufttemperaturen. Navnet ble siden endret til Lewis Sound fordi sundet ikke er trygt for alle skip, mens det engelske *passage* vanligvis indikerer trygg seilas.

Kilder
------

* *Denne artikkelen inneholder stoff som er offentlig eiendom fra nettside eller dokument fra United States Geological Survey-artikkelen* (innhold fra Geographic Names Information System).

Portal: Antarktis

|  |  |
| --- | --- |
| Oppslagsverk/autoritetsdata | GeoNames **·** GNIS **·** SCAR

 |